

ტყის ფიტოსანიტარული კონტროლის ტექნიკოსი

**პროფესიული სტანდარტი**

**სსიპ** –**განათლების ხარისხის განვითარების ეროვნული ცენტრი**

1. **წელი**
2. **დასახელება (ქართულად):** ტყის ფიტოსანიტარული კონტროლის ტექნიკოსი
3. **დასახელება (ინგლისურად):** Forest phytosanitary control technician
4. **პროფესიული სტანდარტის სარეგისტრაციო ნომერი:**
5. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით:** 3143
6. **დასაქმების სფეროს აღწერა:** ტყის ფიტოსანიტარული კონტროლის ტექნიკოსი ახორციელბს ტყის მცენარეული საფარის მავნებელ–დაავადებების გამოვლენას და მათ წინააღმდეგ ბრძოლის სხვადასხვა ღონისძიებების გამოყენებას თანამედროვე, ეკოლოგიურად უსაფრთხო და ეკონომიკურად მისაღები მეთოდებითა და საშუალებებით.
7. **სამუშაო გარემო და დასაქმების შესაძლებლობები:** ტყის ფიტოსანიტარული კონტროლის ტექნიკოსს სამუშაოს განხორციელება უწევს, როგორც საველე (საპროექტო ტერიტორია), ისე ლაბორატორიულ/საოფისე პირობებში. შესაძლოა დასაქმებული იყოს წვრილი, საშუალო და მსხვილი ბიზნეს ორგანიზაციის მიერ, ასევე სახელმწიფო სტრუქტურებში, კერძოდ:

* ქალაქის გამწვანებისა და კეთილმოწყობის სამსახური:
* ბოტანიკური ბაღი
* სანერგე მეურნეობები
* ლანდშაფტური არქიტექტურის კომპანიები
* სსიპ სატყეო სააგენტო
* სსიპ დაცული ტერიტორიების სააგენტო
* სამეცნიერო კვლევითი ცენტრები.

1. **აუცილებელი პროფესიული მოთხოვნები:** კანონმდებლობით არ არის დადგენილი.
2. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| **1** | **სამუშაოს ორგანიზება** | * 1. ამყარებს კომუნიკაციას დამსაქმებელთან/დამკვეთთან   2. მონაწილეოს შესასრულებელი სამუშაოების პაკეტის და გრაფიკის განსაზღვრაში   3. განსაზღვრავს გამოსაყენებელ მეთოდებს   4. განსაზღვრავს გამოსაყენებელ საშუალებებს და ტექნიკურ აღჭურვილობას   5. უზრუნველყოფს გამოყენებული ტექნიკური აღჭურვილობის შენახვას   6. აწარმოებს დღიურს/ჩანაწერებს |
| **2** | **ტყის რეკოგნოსცირებულ გამოკვლევაში მონაწილეობა** | * 1. მონაწილეობს არსებული ლიტერატურული მასალების და გამოსაკვლევი ტერიტორიის რუკების მოპოვება- დამუშავებაში   2. მონაწილეობს საკვლევ ტერიტორიაზე არსებული ტყის მცენარეული საფარის შესახებ ინფორმაციის მოძიებაში   3. მონაწილეობს მეტეოროლოგიური მონაცემების მოპოვებაში   4. იღებს დაზიანებული მცენარისა და მავნებლ-დაავადებიდან ნიმუშებს   5. აღწერს მავნე ორგანიზმებისაგან მცენარეთა დაზიანების სიმპტომებს   6. იღებს მონაწილეობას ტერიტორიაზე არსებული ფიტოსანიტარული სიტუაციის გაანალიზებაში, დაზიანების ხარისხსა და ფართობების აღრიცხვაში |
| **3** | **დეტალურ**  **კვლევაში მონაწილეობა** | 3.1.მონაწილეობს დაზიანებული სანიმუშო ფართობის ადგილმდებარეობას განსაზღვრაში  3.2. ახდენს მცენარეების დეტალური დათვალიერებას   * 1. აღრიცხავს თითოეულ მცენარეს სანიმუშო ფართობზე   3.4 ადგენს სანიმუშო ფართობის შესახებ ცხრილს დეტალური მონაცემებით (ტოპონიმი, თარიღი, დაქანება, ტემპერატურა, GPS კოორდინატები, ფართობი, გამოკვლეული მცენარეების რაოდენობა დადაზიანების ინტენსივიბა)  3.5იღებს ნიმუშს ლაბორატორიაში გასაგზავნად  3.6 ახორციელებს ტერიტორიის ფოტო დოკუმენტირებას (მთლიანი ეკოსისტემების, დაზიანების კერების, თითოეული მცენარის დაზიანების ადგილებისა და მავნებლების)   * 1. მონაწილეობს კვლევის შედეგების წერილობით ასახვასა და ანგარიშების მომზადებაში |
| **4** | **კვლევის შემდგომ ტერიტორიაზე მავნებლებთან და დაავადებებთან ბრძოლის ღონისძიებების გატარება/გადამოწმება** | * 1. მონაწილეობს მავნებელ– დაავადებებთან ბრძოლის წინაღმდეგ პროცესის დაგეგმვაში   2. უზრუნველყოფს საჭირო ინვენტარის და პრეპარატების მოძიებას და ადგილზე მიტანას   3. ზედამხედველობას უწევს ბრძოლის ღონისძიებების ინსტრუქციის მიხედვით შესრულებას   4. მონაწილეობს ჩატარებული ღონისძიებების ეფექტურობის დადგენაში   5. მონაწილეობს მიღებულ შედეგებზე დაფუძნებით რეკომენდაციების მომზადებაში   6. მონაწილეობს სამომავლო პერმანენტული მონიტორინგის განხორციელებაში |
| **5** | **უსაფრთხოების დაცვა** | * 1. იცავს პირად უსაფრთხოებას   2. უზრუნველყოფს მის დაქვემდებარებაში არსებული ინვენტარის გამართულობასა და უსაფრთხოებას   3. იცავს მცენარეთა დაცვის უსაფრთხოდ გამოყენების წესებს   4. იცავს მცენარეთა დაცვის საშუალებების, იარაღებისა და აალებადი ნივთიერებების შენახვის ნორმებს   5. იცავს სანიტარულ ნორმებს   6. იცავს გარემოს დაცვით ნორმებს |
| **6** | **პროფესიულ განვითარებაზე ზრუნვა** | * 1. ეცნობა ორგანიზაციის სტრუქტურასა და საკუთარ უფლება -მოვალეობებს   2. აფასებს საკუთარ კომპეტენციებს, ცოდნასა და უნარებს   3. გეგმავს საკუთარ პროფესიულ განვითარებას   4. ეცნობა პროფესიულ სიახლეებს (პროფესიული ლიტერატურის ანალიზი, ინტერნეტ რესურსები, პროფესიული გაერთიანებების აქტივობები და სხვ.)   5. ერთვება პროფესიული განვითარების ღონისძიებებში (კონფერენციები, სემინარები, ტრენინგ-კურსები და სხვ.) |

1. **პიროვნული თვისებები:**    
   დისციპლინირებული

მობილიზებული

პასუხისმგებლიანი

1. **მატერიალური რესურსი:**

**ა) ინვენტარი, აღჭურვილობა:**  ცეცხლმაქრი, ხელის ხერხი, ორთითა, ჩაქუჩი - ფირნიშისათვის, ფირნიში, ცული (საჭრელი და საპობი), GPS, ელექტროგამომათვლელი მანქანა, პინცეტი, პეტრის ჯამი, კოლბები, ბოთლები, ლუპა/გამადიდებელი შუშა, ფოტოაპარატი.

**ბ) მასალა, ნედლეული:** ფერადი ლენტი, თოკი, საზომი ლენტი, ბლოკნოტი, კალამი, ფანარი, ბამბა, სპირტი, სპეციალური ხსნარები, ნაფტალინი, პერგამენტი, ფოტოგამოსახულების ელექტრონული დამუშავების ტექნიკური საშუალებები.

1. **სამომავლო ტენდენციები:**

* თანამედროვე ტექნოლოგიების და ტექნიკის განვითარება და დანერგვა

1. **პროფესიული ცოდნა და უნარები:**

|  |  |  |  |
| --- | --- | --- | --- |
| **N** | **მოვალეობა** | **ცოდნა** | **უნარები** |
| **1** | **სამუშაოს ორგანიზება** | **იცის**:   * ეთიკის ნორმები * დავალების ინსტრუქციის წაკითხვის წესი * გეგმის შედგენის წესი * სამუშაოთა შესრულებისათვის საჭირო საშუალებების ფასების და შეძენის ადგილების მოძიების წესი * სამუშაოების განხორციელების ვადების დადგენის წესი * შესასრულებელი სამუშაოების მოცულობის განსაზღვრის ხერხი * მავნებლებისა მწერებისა და დაავადების გამომწვევთა აქტივობის პერიოდები * გაუთვალისწინებელი ხარჯების დადგენის წესი * ტექნიკის გამოყენების წესები * ნარჩენების უტილიზაციის წესი * ჩანაწერების გაშიფვრისა და წარმოების წესი | **შეუძლია**:   * ეთიკის ნორმების დაცვა * კონფლიქტური სიტუაციის მართვა * კომუნიკაცია სახელმწიფო ენაზე * მარტივი კომუნიკაცია უცხო ენაზე * კომუნიკაცია თანამედროვე საშუალებების გამოყენებით * უფროსთან თანამშრომლობითი ურთიერთობის დამყარება * ძირითადი მომსახურეობების შესრულება * უფროსის დავალების შესრულება * საკუთარი საქმიანობის დაგეგმვა პროფესიული სტანდარტის მიხედვით * სამუშაოს სპეციფიკიდან გამომდინარე ვადების დადგენა * უფროსთან ერთად ბრძოლის საშუალებების და მათი გამოყენების ვადების დადგენა * ოპტიმალური და ხარისხიანი ბრძოლის საშულებების მოძიება * გაუთვალისწინებელი ხარჯების განსაზღვრა * ტექნიკის გამოყენება * ინსტრუქციის და რეკომენდაციის მიზნობრივად და უსაფრთხოდ გამოყენება * შენახვის შესაბამის წესების დაცვით ნარჩენების უსაფრთხო იზოლირება * ჩანაწერების წარმოება * არსებული ჩანაწერების გაშიფრვა და მიზნობრივად გამოყენება. |
| **2.** | **ტყის რეკოგნოსცირებულ გამოკვლევაში მონაწილეობა** | **იცის**   * ლიტერატურის მოძიების გზები * რუკების მოპოვების გზები * ტყის მცენარეული საფარის ძირითადი სახეობები * ტყის მცენარეთა სარკვევის გამოყენების წესები * მეტეოროლოგიური მონაცემების მოპოვების გზები * კლიმატური პირობების გავლენა მავნებელ - დაავადებებზე * მავნებლებელ- დაავადების მიერ დაზიანებული მასალის შეცნობის (სიმპტომი) და მოპოვების წესი * დაზიანებული მასალის მოპოვების და შენახვის ტექნიკა, ეტიკეტირების წესი * ძირითადი მავნებელ-დაავადებათა დაზიანების სიმპტომები * სიმპტომების აღწერის სპეციფიკა * მავნეობის ხარისხის დადგენის წესი * დაზიანებული ფართობის სიდიდის განსაზღვრის წესი | **შეუძლია:**   * შესაბამისი ლიტერატურისა და რუკების მოძიება სხვადასხვა წყაროებიდან * ძირითადი სახეობების იდენტიფიკაცია * ტყის ,მცენერეთა სარკვევის გამოყენებით უცხო სახეობების დადგენა * მეტეოროლოგიური მონაცემების გამოყენება მავნე ორგანიზმების რიცხოვნობის მართვაში * მეტეოროლოგიური მონაცემების მოძიება ინტერნეტში * კლიმატური პირობების მიხედვით შესაბამისი ქმედებების დაგეგმვა * დაზიანებული მასალის მოპოვება * დაზიანებული მასალის შენახვა და ეტიკეტირება * ფოტომასალის შეგროვება და დამუშავება. * სიმპტომების მიხედვით ძირითადი მავნებელ-დაავადებათა გამოვლენა * მავნეობის ხარისხის შეფასება * დაზიანებული ფართობის დადგენა |
| **3.** | **დეტალურ**  **კვლევაში მონაწილეობა** | **იცის:**   * რელიეფის ტიპის შერჩევის წესი კვლევის განსახორციელებლად * ტყეში მუშაობის სპეციფიკა * რუკის კითხვის წესები * ტყეთმოწყობის და სამუშაო ადგილის შესაბამისი მასალების დანიშნულება * GPS -ის გამოყენების და მონაცემების ჩაწერის წესები * მასალისათვის შესაბამისი ჭურჭლის შერჩევის წესი * ჯანსაღი და დაზიანებული მცენარეების დამახასიათებელი ნიშან-თვისებები * მცენარის ამოცნობის წესი * ძირითადი მავნებლ-დაავადებათა იდენტიფიკაციის წესი * ენტომოლოგიის და ფიტოპათოლოგიის საფუძვლები * დაზიანების მიხედვით მცენარის მონაკვეთების განსაზღვრის წესები, სადაც სავარაუდოდ უნდა მოძებნოს მავნებელი * ხეების თანამიმდევრულად დანომვრის წესი * აღრიცხვის წესები (მათი ჩანიშვნა სპეციალურ ცხრილში საჭირო პარამეტრები და მათი გაზომვის ტექნიკა) * სხვადასხვა ტიპის კვლევისათვის ძირითადი მეთოდები * მასალისათვის შესაბამისი ჭურჭლის შერჩევის წესები * ნიმუშების მოთავსების ტექნიკა * ეტიკეტის მომზადების წესი * ლაბორატორიაში გადაგზავნამდე მასალის შენახვის წესები * აპარატურის დანიშნულებისამერ გამოყენების წესი * დაზიანებული ადგილების და ნაწილების, მავნებელ-დაავადებების ფოტომასალაზე აღბეჭდვის წესები * ვიზუალური მასალის მოძიების წესები * ანგარიშის გაფორმების წესი * მიღებული შედეგების კომპიუტერულ პროგრამებში სტატისტიკური დამუშავების წესები ( Excell) | **შეუძლია:**   * რუკაზე დატანილი მონაცემების სწორად კითხვა * ტყეში ორიენტაცია * GPS მონაცემების შეგროვება შემდგომი დამუშავებისათვის * ტყეთმოწყობის და სამუშაოს ადგილის შესაბამისი მასალების სწორად გამოყენება * საჭირო ნიმუშების ასაღებად ფიზიკური ქმედებების შესრულება * სპეციალური ლიტერატურის გამოყენება ძირითადი მცენარეებისა და მავნებელ-დაავადებების იდენტიფიკაციისათვის * ლაბორატორიული გამოკვლევისათვის დამატებითი მასალის აღება და ეტიკეტირება * ხის დანომვრა დამოუკიდებლად და უვნებლად * მკვლევარებისათვის ზუსტი მასალების მომზადება და სანდო ჩანაწერების გაკეთება * სხვადასხვა ტიპის კვლევის მეთოდების შერჩევა * ცხრილის შედგენა და ინფორმაციის სწორად ჩაწერა * ცხრილში არსებული მონაცემების დამუშავება და ანალიზში მონაწილეობა * შერჩეული ჭურჭლის გამოყენება დანიშნულისამებრ * ნიმუშების დაუზიანებლად მოპოვება * ნიმუშების ეტიკეტირება მეთოდიკის შესაბამისად * გამოყენებადი ფოტომასალის მომზადება * ფოტომასალის დამუშავება ელექტრონულად * ანგარიშისათვის ანალიზის გაკეთება მიღებულ შედეგებზე დაყრდნობით. |
| **4.** | **კვლევის შემდგომ ტერიტორიაზე მავნებლებთან და დაავადებებთან ბრძოლის ღონისძიებების გატარება/გადამოწმება** | **იცის:**   * მავნებელ-დაავადებების წინააღმდეგ ღონისძიებებისათვის საჭირო ინვენტარის შერჩევის წესი * მავნებელ-დაავადებების წინააღმდეგ ღონისძიებებისათვის საჭირო პრეპარატების შერჩევის წესი უფროსთან შეთანხმებით * მცენარეთა დაცვის საშუალებების მომზადების წესები * სპეციალური აღჭურვილობის მწყობრში მოყვანის წესი * სამუშაოების შესრულების წარმართვისა და კონტროლის წესები * პრეპარატების ეფექტიანობის დადგენის წესი * რეკომენდაიცების მომზადებისათვის საჭირო ღონისძიებების წესი * რეკომენდაციებისა და ინსტრუქციების მომზადების ფორმები და საშუალებები * მონიტორინგის გახორციელების ელემენტარული წესები * მონიტორინგის ანალიზის ელემენტარული წესები * მონიტორინგის სქემების შედგენის წესი * მონიტორინგის ციკლები და განვითარების ეტაპები | **შეუძლია:**   * ტყის ძირითადი მავნე მწერების გარჩევა * ტყის მცენარეების ძირითადი დაავადებების გარჩევა * ეკოლოგიურად უსაფრთხო პრეპარატების შერჩევაში მონაწილეობა * მავნებელ-დაავადებების წინააღმდეგ ბრძოლის სპეციალური ტექნიკის შერჩევაში მონაწილეობის მიღება და გამოყენება * მავნებელ-დაავადებების წინააღმდეგ ღონისძიებებისათვის საჭირო ინვენტარის განსაზღვრა * მავნებელ-დაავადებების წინააღმდეგ ღონისძიებებისათვის საჭირო პრეპარატების შერჩევა უფროსთან შეთანხმებით * შეარჩიოს ღონისძიებების გასატარებლად შესაბამისი კვალიფიციის მუშახელი * ბრძოლის ღონისძიებებისათვის საშუალებების მომზადება და გამოყენება * სპეციალური ტექნიკის მომზადება და გამოყენება * ალტერნატიული გზების გამონახვა და გამოყენება * გამოყენებული საშუალებების ეფექტიანობის დადგენაში მონაწილეობა * პრეპარატების ეფექტიანობის დადგენის სამუშაოებში მონაწილეობა * რეკომენდაციებისა და ინსტრუქციებისთვის სქემების მომზადება უფროსისთვის * მონიტორინგის სქემის შედგენა * პრაქტიკული დაკვირვება |
| **5.** | **უსაფრთხოების დაცვა** | **იცის:**   * უსაფრთხოების დაცვის წესები * პირადი უსაფრთხოების დაცვისათვის საჭირო იარაღების (სპეც.ტანსაცმელი, პირბადე, ხელთათმანი და სხვ.) გამოყენების წესი * პირველადი დახმარების წესები * მის დაქვემდებარებაში არსებული ინვენტარის უსაფრთხო გამოყენების წესი * მის დაქვემდებარებაში არსებული ინვენტარის გაუმართაობის ამოცნობის წესი * მის დაქვემდებარებაში არსებული ინვენტარის გაუმართაობის აღმოფხვრის წესი * მცენარეთა დაცვის უსაფრთხო საშუალებების გამოყენების წესი * მცენარეთა დაცვის საშუალებების გარემოზე მავნე ზემოქმედების შედეგები * რისკები, რაც ახლავს მცენარეთა დაცვის საშუალებების არასწორად გამოყენებას. | **შეუძლია:**   * სამუშაოს შესრულება უსაფრთხოების წესების დაცვით * შესაბამისი იარაღების (სპეც.ტანსაცმელი, პირბადე, ხელთათმანი და სხვ.) არჩევა პირადი უსაფრთხოებისათვის * პირველადი დახმარების აღმოჩენა * მის დაქვემდებარებაში არსებული ინვენტარის გამოყენება დაზიანების გარეშე * მის დაქვემდებარებაში არსებული ინვენტარის გამართულობის უზრუნველყოფა დამოუკიდებლად ან შესაბამისი დახმარებით * მცენარეთა დაცვის საშუალებების უსაფრთხოდ და მიზნობრივად გამოყენება * მცენარეთა დაცვის საშუალებების, იარაღებისა და აალებადი ნივთიერებების უსაფრთხოდ შენახვა * მცენარეთა დაცვის საშუალებების, იარაღებისა და აალებადი ნივთიერებების მიზნობრივად გამოყენება * სამუშაოს დაგეგმვისას გაითვალსიწინოს სანიტარული ნორმების დაუცველობის შესაძლო რისკები * სამუშაოს გახორციელება სანიტარული ნორმების დაცვით * სამუშაოს დასრულების შემდეგ ნარჩენების განთავსება გარემოს დაზიანების გარეშე * გარემოს დაცვის წესების გათვალსიწინება სამუშაოს შესრულებისას |
| **6.** | **პროფესიულ განვითარებაზე ზრუნვა** | **იცის:**   * თვითშეფასების ხერხები * საერთაშორისო სტანდარტების მოძიების ხერხები * სფეროში მომხდარი/განვითარებული სიახლეების მოძიების გზები * ტექნიკური ინოვაციების მოძიების საშუალებები * კარიერული ზრდისათვის აუცილებელი აქტივობები * პროფესიული განვითარებისათვის საჭირო ღონისძიებები   დროის მენეჯმენტის ძირითადი პრინციპები | **შეუძლია:**   * საკუთარი კომპეტენციების, ცოდნის, უნარების შეფასება * საერთაშორისო სტანდარტების შესახებ ინფორმაციის მოძიება * საერთაშორისო სტანდარტების დაცვა * სფეროს ინოვაციების, ტექნიკური სიახლეების მოძიება * ინოვაციებისა და ტექნიკური სიახლეების დანერგვა * თვითგანვითარებაზე ზრუნვა * პროფესიული კარიერის დაგეგმვა * პროფესიული განვითარებისათვის აუცილებელი ღონისძიებების შესახებ ინფორმაციის მოძიება |

1. **სტანდარტის მოქმედების ვადა:** 5 წელი

# პროფესიული სტანდარტის შემმუშავებელი ჯგუფის წევრები:

|  |  |  |
| --- | --- | --- |
| **№** | **სახელი და გვარი** | **ორგანიზაცია, პოზიცია** |
| **1** | **მანანა კერესელიძე** | სოფლის მეურნეობის სამეცნიერო-კვლევითი ცენტრის მცენარეთა ინტეგრირებული დაცვის კვლევის დეპარტამენტი, მთავარი სპეციალისტი |
| **2** | **შაქრო ყანჩაველი** | სოფლის მეურნეობის სამეცნიერო-კვლევითი ცენტრის მცენარეთა ინტეგრირებული დაცვის კვლევის დეპარტამენტი, მთავარი სპეციალისტი |
| **3** | **ლუდმილა ცხვედაძე** | სოფლის მეურნეობის სამეცნიერო-კვლევითი ცენტრის მცენარეთა ინტეგრირებული დაცვის კვლევის დეპარტამენტი, სპეციალისტი |
| **4** | **თამარ უგრეხელიძე** | საქართველოს გარემოს დაცვისა და ბუნებრივი რესურსების სამინისტროს სსიპ სატყეო სააგენტო, ტყის მოვლა-აღდგენის დეპარტამენტი, წამყვანი სპეციალისტი |
| **5** | **გიორგი მამადაშვილი** | საქართველოს გარემოსა და ბუნებრივი რესურსების სსიპ ეროვნული სატყეო სააგენტოს ტყის მოვლა-აღდგენის დეპარტამენტი, მთავარი სპეციალისტი |
| **6** | **გიორგი კირკიტაძე** | საქართველოს აგრარული უნივერისიტეტის ენტომოლოგიის ინსტუტი, მკვლევარი |
| **7** | **ნინო დათუკიშვილი** | სოფლის მეურნეობის სამინისტროს ლაბორატორია, მავნე ორაგიზმების დეპარტამენტის ფიტოპათოლოგიის ლაბორატორიის მთავარი სპეციალისტი |
| **8.** | **ხათუნა წიკლაური** | სსიპ - განათლების ხარისხის განვითარების ეროვნული ცენტრი, დარგის ფასილიტატორი |
| **9.** | **ნინო ელბაქიძე** | სსიპ - განათლების ხარისხის განვირების ეროვნული ცენტრი, განათლების ფასილიტატორი |

**დასახელება:** ტყის ფიტოსანიტარული კონტროლის ტექნიკოსი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებს და ამოცანებში

2. შესაფასებელი კომპეტენციების შეფასების კრიტერიუმებს, რომელიც ასახავს აუცილებელ პროფესიულ ცოდნას და უნარებს

3. შესაფასებელი კომპეტენციების დადასტურების შესაძლებლობებს

4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა)

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავსმიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად,

ა) დასაშვებია ნებისმიერი კვალიფიკაციის ფარგლებში მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით.

ბ) თავსებადობის დადგენისთვის შინაარსობრივი შესწავლის მიზნით ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა.

გ) სწავლის შედეგების თავსებადობის განსაზღვრის მიზნით აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლებიც/რომელთა ერთობლიობაც შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით შესაძლოა მიჩნეულ იქნას ანალოგიურად.

**ნაწილი 2. მითითებები შესაფასებელი პირის ადა შემფასებლისათვის**

**შეფასების დაწყებამდე გაეცანით:**

**•** პროფესიულ სტანდარტს

• შეფასების ინსტრუმენტებს

• დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს

• შემფასებლის ჩანაწერების ფორმებს

• შეფასების პირობებს

• შეფასების წესებს

• შეფასების კრიტერიუმებს

**შეფასების პროცესში:**

**•** პირადად დააკვირდით დავალებების შესრულების/შეფასების პროცესს

• თითოეული შესაფასებელისათვის აწარმოეთ შეფასების ჩანაწერების ფორმები

• თუ აუცილებელია შესაფასებელს დაუსვით დამატებითი შეკითხვები დავალებასთან დაკავშირებით

• შეაფასეთ თითოეული კრიტერიუმი

**შეფასების დასრულებისას:**

• შესაფასებელს მიეცით განმარტება შეფასებასთან დაკავშირებით

• შეაჯამეთ შეფასების შედეგები

• დაადასტურეთ შეფასების შედეგები ხელმოწერით

• შეფასების ჩანაწერები გადაეცით სათანადოდ უფლებამოსილ პირს

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობას წარმოადგენს.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე შეფასების სავალდებულო კომპონენტები.

**ნაწილი 4 :თეორიული გამოკითხვის და პრაქტიკული /დავალებების თემატიკა**

**გამოკითხვა**

**გამოკითხვის ფორმა:**

**•** შესაფასებელი პირის გამოკითხვა ხორციელდება ტესტის და ზეპირი შეკითხვების სახით

• ტესტი უნდა მოიცავდეს როგორც ღია, ისე დახურული ტიპის შეკითხვებს

**გამოკითხვის პროცესის მონიტორინგი:**

**არსებითია გამოკითხვის პროცესზე შემფასებლის მიერ ზედამხედველობის განხორციელება**

**მოპოვებული მტკიცებულებები:**

მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით, ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.

**თეორიული საგამოცდო თემატიკა:**

* დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:

ა). ტყის რეკოგნოსცირებული გამოკვლევა და მისი განხორციელების პროცედურები

ბ). დეტალური სატყეო პათოლოგიური კვლევის ჩატარების მეთოდი

ე). ტყის ძირითადი მავნებელ-დაავადებები და მათი გამოვლენის ნიშნები

ვ). მავნებელ დაავადებებთან ბრძოლის წინაღმდეგ დაგეგმვის წესები

ზ). განხორციელებული ბრძოლის ღონისძიებების მონიტორინგის მეთოდები

სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას.

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

**პრაქტიკული დავალების შესრულებაზე დაკვირვება**

**საგამოცდო გარემო:**

შესაფასებელი პირის შეფასება ხორციელდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს ხუთი დავალება, რომლებიც შეიძლება მოიცავდეს შემდეგს:

ა). ტყის რეკოგნოსცირებულ გამოკვლევაში მონაწილეობა

ბ). დეტალურ კვლევაში მონაწილეობა

გ). მავნებლებთან და დაავადებებთან ბრძოლის ღონისძიებების გატარება

დ). მავნებლებთან და დაავადებებთან ბრძოლის ღონისძიებების გადამოწმება

ე). სამუშაოების განხორციელების დროს უსაფრთხოების დაცვა.

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასება წარმოადგენს ზემოთჩამოთვლილ დავალებებზე დაკვირვების თანამდევ პროცესს და მასზე დამატებითი დროის გამოყოფა არაა რეკომენდებული.
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროების შემთხვევაში მოჰყავს საკუთარი ქმედების/ გადაწყვეტილების შესაბამისი არგუმენტები
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**

**ნიმუში**

**ტყის ფიტოსანიტარული კონტროლის ტექნიკოსი**

**უნარების ტესტი**

ინფორმაცია შემფასებლისა და შესაფასებელი პირისათვის

**მითითებები (გაიდლაინები ):**

1. შესაფასებელმა პირებმა ტყის ფიტოსანიტარული კონტროლის ტექნიკოსის უნარების ტესტი უნდა ჩააბარონ მათი სწავლების დასასრულს.

ტესტის ჩაბარების გარეშე მას არ ენიჭება სრული კვალიფიკაცია.

შესაძლებელია ტესტის ხელახლა გადაბარება.

1. ტესტი ტარდება სასწავლო პრაქტიკის ობიექტზე და მისი ხანგრძლივობა არის ერთი დღე (4 საათი).
2. ტესტი აფასებს იმ საკვალიფიკაციო კომპეტენციებს, რომელიც აღიარებულია საქართველოში პროფესიული სტანდარტების საფუძველზე. ინფორმაცია პროფესიულ სტანდარტებზე განთავსებულია- http://vet.ge/jump\_profession/direction2/
3. კანდიდატები შეფასდებიან სხვადასხვა კომპონენტების მიხედვით

შედეგის მიღწევა სავალდებულოა ყველა კომპონენტში.

**კრიტერიუმების ჩამონათვალი (Checklist)**

ქვემოთ ჩამოთვლილი პუნქტებისთვის მზადყოფნა შესაძლოა შეფასდეს დადებითად მხოლოდ და მხოლოდ სატყეო საქმის სპეციალისტის უნარების ტესტის ჩაბარების შემდეგ.

**შემფასებლისათვის- კრიტერიუმების ჩამონათვალი ( ჩეკლისტი )**

* შესაფასებელ პირს მოსამზადებლად განუსაზღვრეთ საკმარისი დრო
* დარწმუნდით, რომ იგი მომზადებულია
* საჭიროების შემთხვევაში უზრუნველყავით ტრენინგის განმეორებითი ჩატარება
* ტესტის დაწყებამდე მას გააცანით ინსტრუქცია
* გაამხნევეთ შესაფასებელი პირი, რათა უნარების ტესტს მიუდგეს პოზიტიურად და თავდაჯერებულად

**შესაფასებელი პირისათვის- კრიტერიუმების ჩამონათვალი ( ჩეკლისტი)**

* გაიგეთ, თუ რომელი სავალდებულო კომპეტენციის დემონსტრირება მოგეთხოვებათ
* დარწმუნდით, რომ თქვენ მზად ხართ და საჭიროების შემთხვევაში ჩაგიტარდებათ განმეორებითი ტრენინგი
* უნარების ტესტს მიუდექით პოზიტიურად და თავდაჯერებულად

### უნარები

**ტესტირება**

**შესაფასებელი პირის რეგისტრაციის ინსტრუქცია**

1. თქვენ ვადაში უნდა დარეგისტრირდეთ უნარების ტესტისთვის და საგამოცდო ცენტრში უნდა წარადგინოთ რეგისტრაციის ბარათის ასლი დროულად უნდა ჩააბაროთ ტესტი გამოცდის დამკვირვებელს საგამოცდო ადგილი ნაჩვენებია თანდართულ ინსტრუქციაში და რუკაზე. გთხოვთ, დროულად გამოცხადდეთ გამოცდაზე, რადგან დაგვიანებულს შესაძლოა აღარ მიეცეთ ტესტის ჩაბარების უფლება.
2. თქვენ შეგახსენებენ, რომ ტესტის ნებისმიერ დროს უნდა დაემორჩილოთ საგამოცდო ცენტრის მიერ დაწესებულ ქცევის წესებს. ნებისმიერი შესაფასებელი პირი, რომელიც არ დაემორჩილება წესებს ან გამოცდის დამკვირვებლის/ ოფიციალური წარმომადგენლის მიერ მიღებულ ინსტრუქციას, შესაძლოა მოიხსნას გამოცდიდან.
3. როდესაც მიბრძანდებით ცენტრში, დამკვირვებელი მოკლედ გაგაცნობთ დეტალურ ინფორმაციას ტესტის მოთხოვნების შესახებ. ქვემოთ მოცემულია ზოგადი წესები გამოცდის შესახებ:

ა) საგამოცდო ობიექტზე ლანჩის დროს შესაფასებელ პირს ჩვეულებრივ შეუძლიათ შესვენება.

ბ) შესაფასებელ პირს არ აქვთ მოწევის უფლება. ასევე, საგამოცდო სივრცეში არ შეიძლება რადიოს ან სხვა აუდიო ტექნიკის გამოყენება.

გ) შესაფასებელი პირი გამოცდაზე დაიშვება მხოლოდ იმ შემთხვევაში, თუ იგი შემოსილია შესაბამისი ტანსაცმელით და ფეხსაცმელით.

**ინსტრუქტორები გამოცდაზე არ დაიშვებიან!**

**შესაფასებელმა პირმა რაიმე სახით უნდა წარმოადგინონ საიდენტიფიკაციო ფოტო. მაგ. მართვის მოწმობა.**

**შეფასების კომპონენტები:**

კანდიდატებს უტარდებათ ინსტრუქცია ტესტის დაწყებამდე მათ აქვთ 15 წუთი ინფორმაციის გასაცნობად.

დამკვირვებელი ამოწმებს კანდიდატების მიერ მიწოდებულ მასალებს და ნებისმიერი დარღვევის აღმოჩენის შემთხვევაში, აღრიცხავს და გადასცემს ინფორმაციას შემფასებელს, რომელიც ინიშნავს და შესაბამისად ითვალისწინებს აღნიშნულ ხარვეზებს.

კანდიდატებმა უნდა მოიტანონ (ან წინასწარი მოლაპარაკების შედეგად გაინაწილებენ ორივე მხარე) საკუთარი ხელსაწყოები, რომლებიც დეტალურად არის წარმოდგენილი ქვემოთ

გამოცდის დასრულების შემდეგ კანდიდატების შეფასება განხორციელდება იმავე აღჭურვილობით.

**აღჭურვილობის ჩამონათვალი:**

* საზომი ბაფთა
* სანავიგაციო ხელსაწყო (GPS)
* ფოტოაპარატი
* ბლოკნოტი
* ფანქარი
* ლუპა
* პინცეტი
* მცირე ზომის ნაჯახი
* დანა
* მცირე ზომის პლასტმასის კონტეინერი/ები
* ქაღალდის პაკეტი
* ხელთათმანი
* ქაღალდის ეტიკეტები
* მარკერი

**დავალების აღწერა:** ტყის დეტალურ კვლევაში მონაწილეობა

**შეფასების კრიტერიუმები (ჩეკლისტი შეფასებისთვის):**

* სანავიგაციო ხელსაწყოს გამოყენებით დააფიქსირა საკვლევი ტერიტორიის კოორდინატები
* განსაზღვრა საკვლევი (დაზიანებული) ტერიტორიის არეალი/ფართობი
* მითითების შესაბამისად აიღო სანიმუშო ფართობი
* აღრიცხა სანიმუშო ფართობზე არსებული ყველა ხე და ჩანაწერებით დააფიქსირა მონაცემები
* აღრიცხა სანიმუშო ფართობზე არსებული ყველა დაავადებული ხე და ჩანაწერებით დააფიქსირა მონაცემები
* განსაზღვრა საერთო დაზიანების ხარისხი
* აწარმოა დაკვირვება მცენარის ვარჯზე (ფოთლებზე), ღეროსა და ფესვის ყელის მიმდებარედ ნიადაგზე
* აიღო ქერქის, ფოთლის/წიწვის, ნიადაგის და მავნე მწერის (ასეთის არსებობის შემთხვევაში) ნიმუშები და შეინახა წესების დაცვით
* განახორციელა ტერიტორიის ფოტო დოკუმენტირება (მთლიანი საკვლევი/სანიმუშო ფართობის, დაზიანების კერების, თითოეული მცენარის დაზიანების ადგილებისა და აღმოჩენილი მავნებლების)
* გამოყენების შემდეგ დაამუშავა ინვენტარი, აღჭურვილობა
* მოამზადა კვლევის მოკლე, წერილობითი აღწერილობა
* შეინახა ინვენტარი და აღჭურვილობა
* დაიცვა სანიტარულ-ჰიგიენური წესები
* დაიცვა შრომის უსაფრთხოების წესები.